Halpaa ja hyvää - kaalikeitto - Aamulehti Blogit
Halpaa ja hyvää - kaalikeitto
Kirjoittanut Juhani Putkinen (6. tammikuu 2017, 16:37)
Prismassa oli hyvännäköinen kotimainen keräkaali hintaan 0,49 €/kg. No, minä tein heti heräteostoksen vaikka ei ollut tarkoitus ostaa kaalia. Vähän yli kahden kilon murikka. Eli kaalikeittoni nimiaineksesta tuli keitolle hintaa noin yksi euro. Vettä pistin 2,2 litraa, sille en viitsi laskea hintaa. Kaksi Maggin Kostilja lihaliemikuutiota pienittynä veden sekaan. Paloittelin kaalinpään ja eikun lihaliemeen.
Sitten kaksi hyvästä alennuksesta ostettua 400g sikanautapurkkia auki ja veitsellä "kuutiointi" ja sekaan. Hintaa karkeasti 2,8 euroa yhteensä.
Sitten suolaa, valkopippurijauhetta, cayennejauhetta ja rouhittua mustapippuria. Sekoittelua ja vähintään tunnin verran keittämistä.
Lopputuloksena melkein 6 litraa hyvää keittoa karkeasti neljällä eurolla. Eilen söin sitä heti keitettynä, tänään tultuani kävelylenkiltä noin 25 asteen pakkasessa aivan upeana talvipäivänä - mikrossa lämmitettynä. Herkullista. Katselukerrat: 782
Kari Rönkä kommentoi_ 6. tammikuu 2017 22:20 Kaali on hyvää. Keiton sijaan se muokkautuu täällä useimmiten padaksi. Juhani Putkinen kommentoi_ 6. tammikuu 2017 22:32 Kari, minunkin keittoni on niin paksua, että sitä voisi hyvinkin kutsua padaksi. Kukaan ei voi hyvällä omallatunnolla kutsua sitä vetiseksi.
Ihan vastaavasti minun sissikeittoni voisi oikeammin olla pata, sillä se sisältää murskattua tomaattia (säilyke), samaista sikanautasäilykettä, sipulia, valkosipulia, valkopippurijauhetta, chilijauhetta ja suolaa. Siis ei ole lisättyä vettä mainita saakka.
On muuten aivan erinomainen safka kun sissi saapuu korsuunsa tuloksellisen iskun jälkeen ryssien huoltokolonnia vastaan. Kalle kommentoi_ 7. tammikuu 2017 05:00 Kyllähän haudutettu kaalikeitto idästä tullut on. Lännessä kypsennettiin liedellä, idässä mm karjalaiset; uunissa.
Se miksi sikanautasäilyke on minulle vastenmielistä, johtunee kait siitä että armeijan tst-muonissa oli liha aina sikanautana ja viikon harjoituksen jälkeen "sitä pursui korvistakin "ulos. Se sika/naut muuten tehdään niistä kaikkein halvimmista ruhonosista ja kyllä ruoka on sellainen asia, että en siinä raaka-aineista tingi.
Karitsan kylkipaloista irtoaa kyllä hauduttaessa riittävästi rasvaa. Mitä valkosipulin kalleuteen tulee; n 10€/kg valkosipulista mitä ei edes Suomesta saa, ei se ole kallista ja se on puhdasta, ei itämisenestoaineilla käsitelty. Kaupassa kotimainen karitsan kylki maksaa alle 10€/kg jos sitä vaan onnistuu saamaan. Kalle kommentoi_ 7. tammikuu 2017 05:24 Asiasta kiinnostuneille tuossa olisi viitteellistä hintatietoa suoramyynnissä;
http://kaatrapuro.net/lampaanliha/hinnasto/
Kaalikeittooni menee lampaankylkeä n vajaa kilo, haudutetussa keitossa luut antavat uskomattoman hyvän maun. Äkkiä laskien, ei keittoni ole mitenkään kallista; litrahinta n 5,0€/ltr (kahden hengen päivän lämminruoka). Sähkökulut 0, kun leivinuuni pitää kuitenkin lämmittää sähkölaskun pienentämiseksi. Juhani Putkinen kommentoi_ 7. tammikuu 2017 08:05 Minä keitän kaalikeittoni ihan tavallisella sähköliedellä kattilassa. Ei uunissa keittoa tehdä.
Karjalanpaistin teen samaisen sähkölieden uunissa. Siihenkään ei kuulu porkkanoita tms. Lihat, voita, pippuria, suolaa, sipulilohkoja. Kalle kommentoi_ 7. tammikuu 2017 08:22 Valurautapata (kannellinen) on ainakin meillä sekä esivanhemmillani ollut myös keittojen valmistusastia silloin kun keitto tehdään hauduttamalla; näin on Karjalassa menetelty vuosisadat ja pätee nykyisinkin, pitää vain olla puulämmitteinen leivinuuni.
Se, mikä on oikeaoppista karjalanpaistia, keitot, kukot, jne, miten se haudutetaan; luulisin tietäväni, siis puhun perinteisistä.
No, enpä viitsi kinastella, kukin tyylillään. Juhani Putkinen kommentoi_ 7. tammikuu 2017 08:29 Pohjolan kaalipata noin 5 euroa litra, minun kaalikeitto noin 0,7 euroa per litra (noin 0,33 euroa per annos). Annos on noin puoli litraa. Juhani Putkinen kommentoi_ 7. tammikuu 2017 09:08 Viron puolustusvoimien taistelumuonapakkauksissa ei ole sikanautasäilykkeitä. 24 tunnin pakkauksia on kahdeksan erilaista, joten viikon harjoituksissa ei tule kahta kertaa samanlaista pakkausta.
Minulla ei olisi mitään sitä vastaan että siellä olisi myös sikanautasäilykepurkki. Kalle kommentoi_ 7. tammikuu 2017 09:51 Samaa kokeiltiin Suomessakin, ns foliopakkaukset, eivät viikon aikajänteellä toimineet yhtään paremmin kuin aiemmat tst-muonat. Ei todellakaan ollut yhtään maittavaa, saatikka ravitsevaa. Ihmettelen muuten 24-tunnin tst-muonapakkauksia? Eiväthän ne suinkaan ole mitään tst-muonapakkauksia ja aika kauas menee kaalikeitosta. Paul Tiililä kommentoi_ 7. tammikuu 2017 10:22 Meillä on joskus lammaskaalia, mutta sivuutan sen ja mainosta kieltä halpana ja herkullisena liharuokana. Voi valita naudankieltä tai porsaankieltä, harvinaisempana herkkuna poronkieltä. Meillä on perinteisen joulupöydän leikkeleosuuteen kuulunut aina keitetty naudankieli kylmänä viipaloituna. Pyhien jälkeen loppu kielestä paistetaan periaatteella "joka keitetyn paistaa se herkun maistaa". Kommentoi